Bartol Zmajić

Bartol Zmajić (Libero baro Bartholmaes Zmajić de Svet-Ivan iz Šušaka), hrvatski arhivista, heraldičar, numizmatičar, sfragističar i geneaolog. 

Rođen je 19. decembra 1907. godine u Šušaku (Rijeka). Maturirao je 1926. na Državnoj realnoj gimnaziji u rodnom mjestu. Studij na pravnom fakultetu u Zagrebu počeo 1931, a završio 1934. godine. Od 1937. punih 40 godina radi u Državnom arhivu (danas Hrvatski državni arhiv) u Zagrebu. Godine 1943. položio je stručni arhivistički ispit, od 1947. je arhivist, a od 1962. viši arhivist. Odbornik u rukovodstvu Hrvatskog numizmatičkog društva u Zagrebu postao je 1949. godine. Već 1955. bio je član redakcije časopisa Numizmatičke vijesti, a od 1969. do 1972. i njegov glavni i odgovorni urednik. Godine 1978. odlikovan je Ordenom rada sa zlatnim vijencem, a povodom njegove 75 obljetnice života (1982.) izdana je i prigodna medalja sa njegovim likom i plemićkim grbom (medalja je djelo autora Damira Mataušića). Iste godine mu je posvećena i posebna televizijska emisija.

U naučnom radu bavio se arhivistikom, ali je njegovo najplodnije stvaralaštvo u oblasti pomoćnih historijskih nauka sfragistike i heraldike. Iz tih disciplina objavio je niz zapaženih radova koji se s pravom smatraju pionirskim. Sudjelovao je sa prilozima iz te tematike u većini izdanja enciklopedija Jugoslavenskog leksikografskog zavoda. Svoja znanja iz heraldike sintetizirao je u djelu udžbeničkog karaktera - Heraldika, koje je izašlo u Zagrebu 1971. godine.

Preminuo je 16. aprila 1984. godine u Zagrebu, a pokopan je na porodičnom groblju u gradu Bakru.
 Izbor iz bibliografije 

Grbovi zagrebačkih biskupa i nadbiskupa, Kulturno Poviestni Zbornik Zagrebačke Biskupije 1094-1944, Zagreb, 1945, 471-492.
Razvitak heraldike u banskoj Hrvatskoj, Vjesnik državnog arhiva XI, Zagreb, 1945, 43-58.
Grb – Hrvatska, Enciklopedija Jugoslavije, tom 3, Leksikografski zavod FNRJ, Zagreb, 1958, 586.
Podjela plemstva i grbova žumberačkim obiteljima, Žumberački kalendar za 1965, Zagreb, 1965.
Legalizacija grbova nekih naših obitelji na temelju Ohmučevićevog grbovnika, Glasnik arhiva i društva arhivskih radnika Bosne i Hercegovine, god. VII, sv. VII, 1967, 41-53.
Grbovi Krčkih knezova, kasnije Frankopana, Krčki zbornik, Krk, 1970.
Heraldika, sfragistika, genealogija, Školska knjiga, Zagreb, 1971. 
Grbovi na novcima zemalja Jugoslavije tokom vijekova, Bilten hrvatskog numizmatičkog društva, 25, Zagreb, 1973.
Pečat sa grbom kneza Ivana II. Nelipića, Arhivski vjesnik, god. XIX-XX, sv. 19-20, Zagreb, 1976-1977, 237-239+I tabla.
Heraldika, Likovna enciklopedija Jugoslavije, tom 1 (A-J), JLZ Miroslav Krleža, Zagreb, 1984, 522-524.
Grb, Enciklopedija Jugoslavije, tom 4, JLZ Miroslav Krleža, 2. izdanje, Zagreb, 1986, 555.
Heraldika, sfragistika, genealogija, veksikologija. Rječnik heraldičkog nazivlja, Golden marketing, Zagreb, 1996. (2. izdanje)

 Reference 

 Vanjski linkovi 

Kategorija:Hrvatski historičari